• Hierdie “nuut maak, wedergeboorte, herskepping” gebeur wanneer ons die goeie nuus oor Jesus Christus en wat Hy vir en namens ons gedoen het, vasgryp met die leë hande van geloof en dit bly vashou tot die einde van ons lewe.
In hierdie gedeelte wil ek jou aandag vra vir die feit dat dit ons lewe totaal anders maak as voorheen.
Kom ek begin met dit waarvan Johannes ook in sy evangelie daar in Johannes 20:31 vir ons vertel as hy skryf:
“Maar hierdie wondertekens is beskrywe sodat julle kan glo dat Jesus die Christus is, die Seun van God, en sodat julle deur te glo, in sy Naam die lewe kan hê.”
Omdat Jesus geweet het wat hom pla, begin Hy dadelik met hom gesels oor die Koninkryk van God. Dan sê Hy vir hom:
Jy kan nie deel word van hierdie Koninkryk as jy nie van God ŉ ander “lewe” kry nie. En vir dit om te gebeur, moet jy as’t ware “weer gebore word”. Dit is die werk van God se Gees in ons. So kry jy deel aan hierdie anderse, nuwe lewe.
Die beeld wat Hy gebruik is dié van “lewende water” wat Hy vir haar kan gee, wat soos hierdie merkwaardig wonderlike fontein, in haar gaan begin “lewe” en opborrel om vir ewig nie weer op te hou om “lewe” in haar op te borrel nie.
As sy hierdie lewe in geloof aanvaar wat Hy vir haar wil gee, wat ook in Hom is, gaan sy die werklike geheim van “lewe” ontdek.
Jy ken die res van die verhaal, oor hoe sy dan kies om Jesus as Verlosser en Messias te aanvaar in die geloof en so deel kry aan hierdie nuwe, anderse lewe wat net Hy aan ŉ mens kan gee.
In hierdie proses ontdek sy dan iets van dit wat Johannes in die volgende paar hoofstukke daarna verduidelik as hy aantoon dat Jesus en die geestelike leiers van Sy tyd, in totaal verskillende wêrelde gelewe het.